NASA Rossiya bilan XKSga parvozlar bo‘yicha shartnomani uzaytirdi

AQSh aerokosmik agentligi (NASA) Rossiya kemalarida Xalqaro kosmik stansiyaga parvozlarni amalga oshirish bo‘yicha kelishuv muddatlari uzaytirilganini e’lon qildi, deya xabar bermoqda Meduza.

XKSga parvozlar bo‘yicha shartnomaning 2017-yilgacha uzaytirilishi AQSh byujetiga 490 million dollarga tushadi. Bu haqda NASA rahbari Charlz Bolden Kongressga yo‘llagan maktubida ma’lum qildi.
Bolden shartnoma uzaytirilishini federal byudjet tomonidan yetarli mablag‘ ajratilmagani mahalliy United Launch Alliance va SpaceX kompaniyalariga astronavtlarni XKSga eltishga qodir texnik vositalar ishlab chiqarishni yakunlashga imkon bermayotgani bilan izohladi.